20 Joale Abrahama a tlosa liahelo moo+ a li isa naheng ea Negebe eaba o lula pakeng tsa Kadeshe+ le Shure+ ’me a lula e le mojaki Gerare.+ 2 Abrahama a boela a re malebana le mosali oa hae Sara: “Ke khaitseli ea ka.”+ Eaba Abimeleke morena oa Gerare oa romeletsa ’me o nka Sara.+ 3 Ka mor’a moo Molimo a tla ho Abimeleke torong bosiu eaba o re ho eena: “Bona! ho tšoana leha u shoele ka lebaka la mosali eo u mo nkileng,+ kaha o ruiloe ke monghali e mong joaloka mosali oa hae.”+ 4 Leha ho le joalo, Abimeleke o ne a e-s’o mo atamele.+ Kahoo a re: “Jehova, na u tla bolaea sechaba seo ka sebele e leng se lokileng?+ 5 Na Abrahama ha aa ka a re ho ’na, ‘Ke khaitseli ea ka’? ’me Sara—na le eena ha aa ka a re, ‘Ke khaitseli ea ka’? Ke entse sena ka pelo e tšepahalang le ka matsoho a hlokang molato.”+ 6 Eaba Molimo oa ’nete o re ho eena torong: “Le ’na ke tsebile hore u entse sena ka pelo e tšepahalang,+ ’me ke ne ke u thibela hore u se ke ua ntšiteloa.+ Ke ka lebaka leo ke sa kang ka u lumella hore u mo ame.+ 7 Empa joale khutlisa mosali oa monna eo, etsoe ke moprofeta,+ ’me o tla u etsetsa thapeli.+ Kahoo u ’ne u phele. Empa haeba u sa mo khutlise, tseba hore ka sebele u tla shoa, uena le bohle bao e leng ba hao.”+